Hotărârea Tribunalului (Camera a treia) din 6 iulie 2022 –Les Éditions P. Amaury/EUIPO – Golden Balls (BALLON D’OR)
(Cauza T‑478/21)(1)
„Marcă a Uniunii Europene – Procedură de decădere – Marca Uniunii Europene verbală BALLON D’OR – Utilizarea serioasă a mărcii – Decădere parțială – Articolul 51 alineatul (1) litera (a) din Regulamentul (CE) nr. 207/2009 [devenit articolul 58 alineatul (1) litera (a) din Regulamentul (UE) 2017/1001] – Dovada utilizării serioase – Aprecierea probelor – Calificarea serviciilor”
1.      Marcă a Uniunii Europene – Renunțare, decădere și nulitate – Cauze de decădere – Lipsa utilizării serioase a mărcii – Dovada utilizării mărcii anterioare – Utilizare serioasă – Noțiune – Criterii de apreciere – Cerința unor elemente de probă concrete și obiective
[Regulamentul 2017/1001 al Parlamentului European și al Consiliului, art. 47 alin. (2); Regulamentul nr. 40/94 al Consiliului, art. 76 alin. (1) lit. (f), și Regulamentul nr. 207/2009 al Consiliului, art. 51 alin. (1) lit. (a); Regulamentul nr. 2868/95 al Comisiei, art. 1 norma 22 și norma 40 alin. (5)]
(a se vedea punctele 21-25, 34-36, 41 și 65)
2.      Marcă a Uniunii Europene – Renunțare, decădere și nulitate – Cauze de decădere – Lipsa utilizării serioase a mărcii – Marca verbală BALLON D’OR
[Regulamentul (CE) nr. 207/2009 al Consiliului, articolul 51 alineatul (1) litera (a)]
(a se vedea punctele 42, 43, 56, 58, 67, 68, 71, 72, 77 și 78)
Dispozitivul
1)
Anulează Decizia Camerei a patra de recurs a Oficiului Uniunii Europene pentru Proprietate Intelectuală (EUIPO) din 7 iunie 2021 (cauza R 1073/2020‑4) întrucât a confirmat decizia diviziei de anulare prin care s‑a declarat decăderea mărcii în ceea ce privește serviciile „divertisment”, „divertisment televizat” și „organizare și concursuri (divertisment)” din clasa 41 în sensul Aranjamentului de la Nisa privind clasificarea internațională a produselor și serviciilor în vederea înregistrării mărcilor din 15 iunie 1957, cu revizuirile și modificările ulterioare.
2)
Respinge în rest acțiunea.
3)
Fiecare parte suportă propriile cheltuieli de judecată.
1      JO C 382, 20.9.2021.